**Մարզպետի տեղակալ Լևոն Սարգսյանը մասնակցեց ,,Հույսի կամուրջ,, ՀԿ-ում կազմակերպված գործատուների հետ հանդիպմանը 30.04.02015թ.**

 ,,Հույսի կամուրջ,, հասարակական կազմակերպության Իջևանի մասնաճյուղում ապրիլի 30-ին հեթական միջոցառումն էր կազմակերպվել ,,Աշխատանքի և արժանապատիվ կյանքի,, իրավունք ծրագրի շրջանակներում: Սա պարբերաբար կազմակերպվող միջոցառումներից էր, որը նպատակ ունի խնդիրները քննարկել գործատուների հետ և փորձել ինչ-որ լուծումներ գտնել, որոնց արդյունքում կլուծվի հաշմանդամություն ունեցող երիտասարդների զբաղվածության հարցը: Մասնակցում էին նաև մարզպետարանի, զբաղվածության գործակալության, շահերի պաշտպանության խմբի ներկայացուցիչներ: Հանդիպումը վարում էր մարզպետի տեղակալ Լևոն Սարգսյանը: Նա ողջունեց գործատուների մասնակցությունը հերթական հանդիպմանը և նշեց, որ պատրաստ են լսել նրանց առաջարկներն ու խորհուրդները՝ ակնկալվող արդյունքի հասնելու նպատակով: